Արտաշատ համայնքի ղեկավար Կառլեն Մկրտչյանը շնորհավորել է Երկրապահի օրվա առթիվ

Մայիսի 8-ին Հայաստանի Հանրապետությունում տոնվում է Երկրապահի օրը։

Այս օրը խորհրդանշում է հայի պայքարող և չընկճվող ոգին։

Մեր երկրի ու ժողովրդի համար ծանր ու օրհասական պահերին հայ ժողովրդի զավակները մշտապես ստանձնել են հայրենիքի պաշտպանության սուրբ առաքելությունը՝ զենք վերցնելով ու անձնուրաց պայքարով պահելով ամեն մի թիզ հողը։

Սիրելի երկրապահներ, դուք բազմիցս ապացուցել եք, որ լավ գիտեք խաղաղության գինը, քանի որ այն նվաճել եք անձնուրաց ու համառ պայքարով, և այս օրը նաև ապացույցն է հայրենիքի հանդեպ մեր անվերջ սիրո, որի պաշտպանության մարտերում բազում քաջորդիներ զոհաբերել են իրենց կյանքն ու առողջությունը։

Խոնարհվում ենք բոլոր զոհված հերոսների վառ հիշատակի առջև։ Շնորհակալություն բոլոր նրանց, ովքեր մշտապես պատրաստ են հայրենիքի համար օրհասական պահերին զենք վերցնել և անձնուրաց պաշտպանել հայրենի սահմանները:

Փառք ու պատիվ բոլոր ընկած և ապրող հերոսներին։

Շնորհավոր տոնդ, Երկրապահ։